«Kjødets oppstandelse» (1499-1502). *Cappella di San Brizio*, Duomo, Orvieto.
**Luca Signorelli** (født omkring 1450 i Cortona, død 16. oktober 1523 i Cortona) var en italiensk renessansemaler og elev til Piero della Francesca. Han regnes som en hovedmester i den florentinske skole innen datidens malerkunst.

Liv og virke
------------

### Bakgrunn

Luca Signorellis far var maleren Egidio di Ventura Signorelli. Luca var elev under Piero della Francesca i Arezzo, der han i særedeleshet tilegnet seg perspektiv og aktmaleri. Han orienterte seg deretter etter mestrene i Firenze, ikke minst etter Perugino, i hvis verksted han virket.

### Arbeider

I Firenze arbeidet han blant annet for statsmannen Lorenzo il Magnifico, på hvis bestilling han malte *Pan blant hyrdene*. Dette maleriet er bemerkelsesverdig for behandlingen av den nakne menneskekropp (den endte sine dager i Kaiser-Friedrich-Museum i Berlin, og ble der ødelagt under annen verdenskrig). Han malte også på den sammes bestilling et kjent madonnabilde (nå i Uffizi i Firenze).

Signorelli foregrep Michelangelo i sin interesse for nakne skikkelser i bevegelse. Det høyeste uttrykk nådde hans verk i de berømte freskene i Orvietokatedralen (1499–1503), en serie halvsirkelformede komposisjoner som formidler visjoner av liv og død, straff og oppstandelse.

Signorellis interesse for den dramatiske handlingens formelle oppbygning gjennomsyrer hans religiøse komposisjoner og portretter. 

Foruten i Orvieto arbeider han blant annet i Spoleto, Volterra, Perugia og San Sepolcro. På 1480-tallet arbeidet Signorelli på freskene i det sixtinske kapell.

Foruten Orvietofreskene er hans andre mest markante verker:

* *Sacra Conversazione*, 1485, oljemaleri, Perugia
* *Freskosyklus med scener fra den hellige Benedikts liv*, 1496–1498, klostret Monteoliveto Maggiore
* *Portrett av en musiker*, ca. 1500, Gemäldegalerie, Berlin.
* *Korsfestelsen*, ca. 1500, S. Crescention, Morra.

Referanser
----------

1. ↑   Luca Signorelli, side(r) 13[Hentet fra Wikidata]
2. ↑   www.nzz.ch[Hentet fra Wikidata]
3. ↑   Dizionario biografico degli italiani luca-signorelli[Hentet fra Wikidata]
4. ↑   Nelson-Atkins Museum of Art person ID 7709[Hentet fra Wikidata]
5. ↑   Gemeinsame Normdatei, besøkt 10. desember 2014[Hentet fra Wikidata]
6. ↑   RKDartists, rkd.nl, besøkt 22. juli 2019[Hentet fra Wikidata]
7. ↑   Gemeinsame Normdatei, besøkt 30. desember 2014[Hentet fra Wikidata]
8. ↑  bpk-images.de
9. ↑  Christiane Stukenbrock & Barbara Töpper (2005). *1000 Mesterværker*. Könemann. ISBN 3-8331-1802-4.

Eksterne lenker
---------------

* (en) Luca Signorelli – kategori av bilder, video eller lyd på Commons Rediger på Wikidata

* (en) Luca Signorelli – galleri av bilder, video eller lyd på Commons Rediger på Wikidata
* Art UK

Portal: Kunst

|  |  |
| --- | --- |
| Oppslagsverk/autoritetsdata | Store norske leksikon **·** Store Danske Encyklopædi **·** Encyclopædia Britannica **·** Brockhaus Enzyklopädie **·** Deutsche Biographie **·** Encyclopædia Universalis **·** Nationalencyklopedin **·** BIBSYS **·** VIAF **·** GND **·** LCCN **·** ISNI **·** BNF **·** BNF (data) **·** LIBRIS **·** SUDOC **·** ULAN **·** NLA **·** NDL **·** NKC **·** ICCU **·** BNE **·** CiNii **·** KulturNav **·** Discogs
 |